google/wiki40b huggingface dataset:
Ján Čapek zo Sán

Ján Čapek zo Sán bol husitský poľný hajtman a hlavný hajtman sirotkov v rokoch 1431 – 1434.

Charakteristika osobnosti

Ján Čapek zo Sán bol považovaný za veľmi schopného poľného hajtmana a jedného z nepopierateľných vodcov husitských radikálov. Jeho schopnosti však boli trochu znehodnotené jeho osobnými vlastnosťami, z ktorých asi najvýraznejšie boli popudlivosť, panovačnosť, neuváženosť a prehnané sebavedomie.

Vojnové výpravy

V roku 1427 vytiahol v čele veľkého zoskupenia sirotských vojsk do Sliezska, bol však porazený a musel sa vrátiť.
V roku 1431 vytiahol v čele sirotkov a spoločne s táboritmi na Slovensko. Výprava ale nebola úspešná podľa očakávania a pretiahla sa. Zatiaľ čo táboriti odtiahli domov, sirotkovia pokračovali v ťažení južným Slovenskom. Podarilo sa im získať veľa koristi, ale pri návrate bola ich kolóna zaskočená v pochodovom tvare uhorskou jazdou a Ján Čapek zo Sán utrpel zdrvujúcu porážku. Stratil všetku korisť, vozy aj pechotu, zachránila sa iba jazda.
V roku 1433 viedol v spojení s Poliakmi úspešnú výpravu proti Rádu nemeckých rytierov, s ktorou dorazil až k Baltu. Poľský kráľ mu daroval za jeho pomoc ťavu, ktorú si Ján Čapek zo Sán priviedol na obliehanie katolíckej Plzne. Plzenskí obrancovia mu však vzápätí nato vykonali veľmi potupný žartík, keď sa pri nečakanom výpade zvieraťa zmocnili a odviedli si ho do mesta. Túto epizódu dodnes pripomína vyobrazenie ťavy na plzeňskom mestskom znaku.
V roku 1434 viedol v bitke pri Lipanoch jazdu spojených síl radikálnych husitov proti koalícií umiernených husitov a katolíkov. V tejto bitke utrpeli radikáli zdrvujúcu porážku, zachránila sa iba jazda. (Niektorí historici vyčítajú Jánovi Čapkovi zo Sán, že svojím predčasným útekom zradil svojich bratov a zavinil ich porážku, ale aj z toho mála, čo vieme o priebehu bitky pri Lipanoch, sa zdá byť zrejmé, že bitka už bola stratená a zotrvanie jazdy na bojisku by viedlo iba k jej zničeniu).
Po porážke pri Lipanoch a rozpustení sirotských poľných vojsk opustil Ján Čapek zo Sán územie Čiech a vstúpil do služieb poľského kráľa. Posledné záznamy o ňom pochádzajú z roku 1445.
Isthmické hry

Isthmické hry (iné názvy: isthmijské hry, istmijské hry, istmické hry; od starogr. Ίσθμια – Isthmia) boli starogrécke súťaže usporadúvané na počesť boha Poseidóna na druhej strane Korintskej šije, pri pobrežnej obci Isthmia.
Miestom konania isthmijskych hier bola Korintská šija v Argolide. Hry sa usporadúvali na počesť boha Poseidóna. Staroveké korintské mýty hovoria, že Poseidón získal túto zem po spore s bohom Héliom. Ich rozhodcom sa stal Hekatoncheir Briareos, ktorý Korintskú šiju prisúdil Poseidónovi a Héliovi odovzdal výšinu nad Korintom. Podľa Aténčanov hry založil mýtický hrdina Théseus a podľa Korinťanov Sizyfos. Už od pradávna tam stál Poseidónov chrám, ktorý bol po požiari v roku 475 pred Kr. obnovený. Pri jeho juhovýchodnom rohu sa kedysi nachádzal starý štadión, z ktorého archeológovia odkryli len kamenný prah so stopami po štartovacích bránkach. Nový štadion podľa Pausania postavili z bieleho mramoru, v nehlbokej prieliačine pri pobreží, z neho sa odkryla bežecká trať dlhá 181,2 metra a časť oblúka.
V Isthmii sa slávnosť na počesť boha Poseidóna usporadúvala pravdepodobne už v dávnej minulosti, ale na celogrécku slávnosť bola zreorganizovaná až v rokoch 582 až 570 pred Kr. za pomoci potomkov korintského tyrana Kypsela, a tak sa stali spolu s olympijskými, pýthijskými a nemejskými hrami súčasťou tzv. panhelénskych hier. Odvtedy sa jednotlivé hry časovo neprekrývali. Isthmijské hry sa usporadúvali každé dva roky, v nepárnych rokoch olympijského štvorročia vždy koncom leta.
Hry mali podobnú náplň ako olympijské, súťažilo sa na nich v atletických i jazdeckých disciplínach, ale navyše v recitácii, hudbe a ako na jediných gréckych hrách aj v maliarstve. Odmenou víťaza isthmijských hier bol veniec zo zelerových listov, za rímskych čias z konárov pínie, ktorej stálozelené ihličie, symbolizovalo večne sa vlniace zelenkavé morské vody boha Poseidóna.
Motivovaný význam frazémy

Motivovaný význam frazémy je význam frazémy zachovávajúci asociatívnu súvislosť s konkrétnym obsahom frazémy. M. v. má tzv. odkrytú sémantickú štruktúru, t. j. spojenie má reálnu analógiu vo voľnom slovnom spojení, napr. umyť hlavu niekomu; držať jazyk za zubami; biely ako sneh.
Blou

Poloha

Obec má rozlohu 21,46 km². Najvyšší bod je položený 111 m n. m. a najnižší bod 23 m n. m.

Obyvateľstvo

Počet obyvateľov obce je 1 010 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bonnes (Vienne)

Poloha

Obec má rozlohu 34,28 km². Najvyšší bod je položený 141 m n. m. a najnižší bod 56 m n. m.

Obyvateľstvo

Počet obyvateľov obce je 1 688 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vieille-Église

Poloha

Obec má rozlohu 21,12 km². Najvyšší bod je položený 5 m n. m. a najnižší bod 1 m n. m.

Obyvateľstvo

Počet obyvateľov obce je 1 422 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Morisel

Poloha

Obec má rozlohu 6,43 km². Najvyšší bod je položený 109 m n. m. a najnižší bod 32 m n. m.

Obyvateľstvo

Počet obyvateľov obce je 528 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moutiers-au-Perche

Poloha

Obec má rozlohu 33,61 km². Najvyšší bod je položený 237 m n. m. a najnižší bod 143 m n. m.

Obyvateľstvo

Počet obyvateľov obce je 435 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fašiangy

Názov

Podľa prameňov z obdobia Veľkej Moravy sa u nás v 9. storočí používal termín mjasopust (koniec jedenia mäsa pred pôstom). V Česku sa toto slovo zachovalo ako masopust, na Slovensku sme však neskôr prebrali nemecký názov fašiangy (fašangy).

Fašiangy na dedine

Oslavy fašiangov sa regionálne líšili, aj keď sa vyskytovali aj spoločné črty. Napríklad v regióne Liptov a v obci Čičmany sa varila praženica, na ktorú bola pozvaná celá dedina. Mládenci najprv týždeň pred zábavou chodili po dedine a pozývali dievčatá, ale aj starších. Pri tejto obchôdzke nezabudli zozbierať vajíčka a slaninu. Praženicu väčšinou pripravovala richtárka, potom sa začínala zábava, na ktorej boli aj pražené šišky, karamel, závin, huspenina a ďalšie miestne špeciality. V Honte bolo zvykom robiť pálenku. Chlapci chodili po dedine a vyberali zrno, taktiež spojené s obchôdzkami za dievčatami a pýtaním slaniny, klobásy a niekde im dali aj údené mäso. Všetko sa odnieslo na priadky, kde dievčatá pripravili pohostenie. Fašiangy sa končili v utorok o polnoci.

Fašiangy v meste

Robili ich remeselnícke cechy. Teda skôr sa tu konali zábavy, ktorých hlavnými organizátormi boli tovariši. Väčšinou sa konali v dome majstra, pretože tu sa vítali noví tovariši, ktorým bolo poskytnuté krátkodobé ubytovanie. V tomto období sa zvykli stávať z učňov tovariši. Museli však uspieť v rôznych skúškach. Napríklad v Kežmarku bolo typické kúpanie v studenej a potom teplej vode, nosenie na žrdi  atď. Jednotlivé cechy konali sprievody a snažili sa o čo najväčšiu atraktívnosť. Mlynári behali na chodúľoch, debnári krútili nad hlavami obručami a podobne. Remeselnícke fašiangové zvyky zanikli pred 1. svetovou vojnou.
Rudolf Markovič

Životopis

V roku 1878 – 1886 študoval na gymnáziu v Rimavskej Sobote, 1888 – 1895 na Právnickej fakulte univerzity v Budapešti. V roku 1919 – 1920 zvolenský župan v Banskej Bystrici. Ako advokát obhajoval v súdnych procesoch predstaviteľov národného hnutia (1898 S. H. Vajanského, roku 1900 28 národovcov v tzv. banskobystrickom procese). Za národnú činnosť, ako Slovák uhorskými úradmi perzekvovaný, počas 1. svetovej vojny internovaný. Člen SNR 1918, signatár Martinskej deklarácie slovenského národa. V ČSR funkcionár Slovenskej národnej a roľníckej strany, potom agrárnej strany. Seniorálny dozorca evanjelickej cirkvi, funkcionár Sokola.
Afrovenator

Opis

Vonkajším výzorom predstavoval afrovenator typického veľkého dravého dinosaura. Mal veľkú podlhovastú hlavu s vysokým počtom ostrých zubov, krátke, no silné predné končatiny s ostrými zahnutými pazúrmi, dlhé zadné končatiny nesúce váhu tela a dlhý, svalnatý chvost. Na rozdiel od vyspelejších karnosaurov nemal hlavu ozdobenú kosteným hrebeňom.

Nález

Afrovenatora objavil v roku 1993 a o rok neskôr opísal americký paleontológ Paul Sereno na základe takmer kompletnej kostry (časti bedrovej chrbtice a predných končatín, takmer kompletná panva a kompletné zadné končatiny) a lebky (chýba dolná čeľusť). Nájdený bol v súvrství Tiourarén, ktoré sa datuje do strednej jury (stupne bat až oxford, 164 až 161 Ma). Spoločne s afrovenatorom boli nájdené a neskôr opísané aj fosílie sauropóda rodu Jobaria. Kostra afrovenatora sa v súčasnosti nachádza v University of Chicago.

Príbuzenstvo

Afrovenator bol pôvodne považovaný za blízkeho príbuzného rodu Allosaurus. Neskôr sa zistilo, že bol primitívnejší (hoci Rauhut, 2003 vo svojej štúdii podporuje pôvodný názor o príbuzenstve afrovenatora, jeho štúdia je však ojedinelá). V skutočnosti patril do skupiny veľkých primitívnych tetanurov, čeľade Megalosauridae, ktoré predstavovali úspešné veľké dravce najmä koncom strednej jury. Afrovenator tak v spodnej kriede predstavoval akýsi relikt z predchádzajúcich dôb.
Francin

Poloha

Obec má rozlohu 6,93 km². Najvyšší bod je položený 1 130 m n. m. a najnižší bod 248 m n. m.

Obyvateľstvo

Počet obyvateľov obce je 871 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Merkantilizmus

Merkantilizmus je ekonomické učenie, ale aj hospodárska politika, ktorá sa realizovala v európskych krajinách v 16. až 17. storočí. Jeho cieľom bolo urýchliť nahromadenie bohatstva v peňažnej forme, a tak zabezpečiť rozvoj formujúcej sa kapitalistickej spoločnosti.
Ich cieľom bola bohatá, hospodársky vyspelá krajina. Za hlavný zdroj bohatstva pokladali zahraničný obchod (peniaze a drahé kovy). Vývoz drahých kovov bol zakázaný. Charakteristické boli vysoké clá, ťažba drahých kovov, dobyvačné vojny.
Rozvinutý merkantilizmus – podpora manufaktúrnej výroby určenej na vývoz (hlavný zdroj zväčšovania bohatstva krajiny). Cieľ bolo dosiahnuť aktívnu obchodnú bilanciu.
Predstavitelia merkantilizmu – Thomas Mun, Jean-Baptiste Colbert, Mária Terézia, Jozef II.
Don Johnson

Začiatky

Johnson sa narodil v meste Flat Creek, Missouri. Jeho otec bol farmár, jeho mama kaderníčka. Keď mal 6 rokov, jeho rodina sa presťahovala z Missouri do Wichitu v Kansase. V roku 1967 maturoval na škole South High School vo Wichite a začal navštevovať Kansaskú univerzitu v meste Lawrence, štát Kansas. Dan Johnson má anglický pôvod.
Neskôr v roku 1960, bol jeden z mužských súťažiacich v populárnej televíznej show "The Dating Game".

Herecká kariéra

Johnson študoval drámu na Americkom divadelnom konzervatóriu. Jeho prvá väčšia úloha, ktorú získal bola v roku 1969 divadelnej produkcii "Osud a Ľudské oči" v ktorej hral hlavnú úlohu. Vedený týmto úspechom sa v roku 1970 objavil vo filme "Magická záhrada Stanleyho Sweethearta". Odvtedy pokračoval v hraní divadlách, vo filme a v televízií bez prestávky až kým sa nestal mediálne známym.  Jeho významné filmy tohoto obdobia boli The Harrad Experiment (1973) a Chlapec a jeho pes (1975).

Hudobná kariéra

Johnson bol tiež členom rockovej skupiny, ktorá sa volala The Horses. V skupine pôsobili budúci členovia skupiny Kingfish, ktorú založil gitarista Bob Weir zo skupiny Grateful Dead. Skupina nahrala v roku 1969 jeden album vo vydavateľstve White Whale label, v roku 2004 však prešli k vydavateľstvu Gear Fab label a nakoniec v roku 2005 k vydavateľstvu Rev-Ola label.
La Balme

Poloha

Obec má rozlohu 9,4 km². Najvyšší bod je položený 689 m n. m. a najnižší bod 210 m n. m.

Obyvateľstvo

Počet obyvateľov obce je 241 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thoiry (Ain)

Poloha

Thoiry má rozlohu 28,93 km². Najvyšší bod je položený 1 704 m n. m. a najnižší bod 400 m n. m.

Obyvateľstvo

Thoiry má 5 031 obyvateľov (2009).
Graf vývoja obyvateľstva:
Zdroje: INSEE
Airion

Poloha

Obec má rozlohu 6,73 km². Najvyšší bod je položený 131 m n. m. a najnižší bod 54 m n. m.

Obyvateľstvo

Počet obyvateľov obce je 458 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Anton Lauček

Životopis

V rokoch 1965 – 1968 študoval na Strednej všeobecnej škole v Ružomberku, 1970 – 1974 na Pedagogickej fakulte v Banskej Bystrici odbor slovenčinu-nemčinu a v rokoch 1979 – 1985 diaľkovo popri zamestnaní na Filozofickej fakulte Univerzity P. J. Šafárika v Prešove odbor slovenčinu-históriu. Pôsobil ako vychovávateľ v domove mládeže a zároveň učil na stredných školách v Ružomberku, Liptovskom Hrádku a v Liptovskom Mikuláši, neskôr sa stal riaditeľom  Domova mládeže Ružomberok. Dva roky bol v slobodnom spisovateľskom povolaní. Od roku 1995 bol pedagógom na Katecheticko-pedagogickej fakulte sv. Ondreja v Ružomberku (dnes Katolícka univerzita), od roku 2012 pôsobí ako docent na Fakulte humanitných vied Žilinskej univerzity. Debutoval knihou poviedok Zelená modrá (1982), v ďalších svojich prózach si všíma podoby medziľudských vzťahov v rozličných životných situáciách. Historickou novelou Cez utrpenie (1997) sa vrátil k tragickým udalostiam, ktoré sa odohrali roku 1907 v Černovej. Román Pušky v hrnci, granáty v kredenci (1993) je v slovenskej literatúre jediným humorne ladeným románom s vojnovou tematikou. "Smiech cez slzy" charakterizuje aj Laučekov román zo školského prostredia Keď lastovičky nemôžu lietať (2006). Čitateľa, obľubujúceho krátke a úderné texty, provokujúce úsmev aj zamyslenie, oslovia knižky obsahujúce hlavne beletrizované žánre publicistického štýlu Iba tak (2007), Iba tak II. (2008), Iba tak III (2009), Iba tak - výber plus (2011), Vybijem ti zuby viečkami - iba tak (2011), Iba tak IV. (2013), Iba tak V. (2014), Iba tak VI. (2015), Revolúcia nebude, lebo súdruh Lenin stratil balalajku. Iba tak (2016), Iba tak VII. (2016), Iba tak VIII. (2017).  Podľa jeho scenára sa zrealizovala televízna inscenácia pre mládež Benedikt (1974). Napísal tiež prvý román o Andrejovi Hlinkovi pod názvom Andrej (2007) a životopisnú prózu o biskupovi Jánovi Vojtaššákovi s názvom Anjelom svojim prikážem o tebe (2000). Je autorom Stručnej príručky nemčiny pre turistov (1992), vysokoškolskej učebnice  Autori katolíckej moderny - život a prehľad tvorby (2000), Katolícka moderna (2003), Katolícka moderna /aj v reflexii/ (2014), Slovenskej literatúry pre deti a mládež /1990 – 2004/ (2004), Slovenskej literatúry pre deti a mládež /1990-2008/ (2009), Slovenské pohľady v službe totalitnej moci /1948-1951/ (2013) a Slovenské pohľady v službe totalitnej moci /1952-1955/ (2018). Autorsky sa podpísal pod monografie Výrobný román (2003), Schéma a dogma v literatúre (2006),Schéma a dogma v literatúre II. (2011), Schematická reportáž Ferdinanda Gabaja (2008), Perom pálil, perom chválil (2009), Svedectvo reportáží z "krajín, kde vychádza slnko" (2009).
Troyes

Dejiny

Blízko Troyes v roku 451 porazili spojené sily Rimanov, Vizigótov, Alanov a Frankov pod vedením rímského veliteľa (magister militum) Flavia Aetia a vizigótskeho kráľa Teodoricha I. hunského kráľa Attilu v bitke na Katalaunských poliach.
V stredoveku bolo mesto sídlom kniežatstva, neskôr bolo pripojené k francúzskemu kráľovstvu. Bolo tiež významným obchodným centrom, od roku 80 pred Kr. až do roku 1773 sa tu razili mince. Podľa hmotnostnej jednotky používanej v stredoveku na miestnych trhoch bola pomenovaná dodnes používaná jednotka hmotnosti troyská unca.

Poloha

Mesto má rozlohu 13,2 km². Najvyšší bod je položený 126 m n. m. a najnižší bod 100 m n. m.

Obyvateľstvo

Počet obyvateľov je 61 188 obyvateľov (2009).
Nasledujúci graf zobrazuje vývoj počtu obyvateľov.
Zdroje: INSEE
Aure

Poloha

Obec má rozlohu 12,72 km². Najvyšší bod je položený 191 m n. m. a najnižší bod 118 m n. m.

Obyvateľstvo

Počet obyvateľov obce je 50 obyvateľov (2009).
Graf vývoja obyvateľstva:
Zdroje: INSEE
Mingot

Poloha

Obec má rozlohu 1,73 km². Najvyšší bod je položený 296 m n. m. a najnižší bod 213 m n. m.

Obyvateľstvo

Počet obyvateľov obce je 86 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čarodějův učeň

Dej

Chudobný lužický chlapec Krabat (Krawat, zrejme odvodené od Chorvát) je hladom a zimou dohnaný k tomu, aby sa stal učňom v Čiernom mlyne. Tamojší majster sa však nevenuje čisto mlynárstvu, ale aj temnej mágii.

Obsadenie

Príbeh je prevažne rozprávaný v prvej osobe samotným Krabatom, ktorého v češtine nahovoril Luděk Munzar a v nemčine Christian Brückner. Majstra v českom znení nahovoril Jaroslav Moučka a v nemeckom Friedrich Schütter.
Nová ríša

Bibliografia

Watterson, B.: Egypťané. Nakladatelství Lidové noviny, Praha: 2005.
Leuilly-sous-Coucy

Poloha

Obec má rozlohu 12,69 km². Najvyšší bod je položený 162 m n. m. a najnižší bod 51 m n. m.

Obyvateľstvo

Počet obyvateľov obce je 422 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Delta Scuti

Delta Scuti (δ Sct/δ Scuti) je trojhviezda sústava v súhvezdí Štít. Je vzdialená asi 187 ly.
Je prototypom premenných hviezd typu Delta Scuti. Hlavná zložka sústavy, označená ako Delta Scuti A, je žltobiely obor triedy F. Pulzuje pravidelne v perióde 4,65 hodín a jej jasnosť sa mení od +4,6 do +4,79 hviezdnej veľkosti. Má dvoch sprievodcov, Delta Scuti B s hviezdnou veľkosťou +12,2 vzdialenú 15,2 uhlových sekúnd od hlavnej hviezdy a Delta Scuti C s hviezdnou veľkosťou +9,2, ktorá je vzdialená 53 uhlových sekúnd.
Najlepší hráč Corgoň ligy 2010

Najlepší hráč Corgoň ligy 2010 bol 1. ročník ocenenia pre najlepšieho futbalistu, hrajúceho v najvyššej slovenskej súťaži - Corgoň lige (pomenovanie 2003-2014). Vyhlásenie sa uskutočnilo 27. marca 2011 v bratislavskom Mestskom divadle Pavla Országha Hviezdoslava. Ocenenie pre najlepších futbalistov sa odovzdáva za uplynutý rok súbežne s Cenou Jána Popluhára, Cena Petra Dubovského 2010, Futbalistka roka, Tréner roka a Najlepší rozhodca. S počtom 34 bodov vyhral 29- ročný stredopoliar Róbert Jež, pôsobiaci v klube MŠK Žilina,. Na druhom mieste skončil Mário Pečalka pôsobiaci taktiež v klube MŠK Žilina s 21 hlasmi a treťom mieste Kornel Saláta z ŠK Slovan Bratislava s 8 hlasmi.
Chlorid cézny

Medicína

Chlorid cézny je v medicíne používaný (napríklad obohatený o rádioizotop ¹³⁷CsCl a/alebo ¹³¹CsCl) pri liečbe rakoviny a diagnostike infarktu myokardu.

Analýza makromolekúl

Roztok chloridu cézneho je používaný pri separácii makromolekúl, najčastejšie DNA, vytvorením koncentračného gradientu chloridu cézneho pri centrifugácii s dosahovaným preťažením v hodnotách rádovo 10⁵ až 10⁶ G. Roztok chloridu cézneho sa používa preto, že pri jeho koncentrácii 1,6 až 1,8 g/ml je jeho hustota blízka hustote DNA. Po niekoľkohodinovej centrifugácii pri vysokých otáčkach a preťažení okolo 100 000 G sa vytvorí koncentračný gradient, kedy vyššia koncentrácia je vo väčšej vzdialenosti od osi, teda u dna skúmavky. Tento gradient sa vytvorí rovnovážnym pôsobením protichodných procesov: difúzie a pôsobení odstredivej sily. Makromolekuly DNA potom môžu byť oddelené na základe rôznych proporcií AT : GC: pár AT je ľahší ako pár GC, teda dva rôzne typy DNA sa rovnakú dĺžkou ale rôznym pomerom AT : GC môžu byť ultracentrifugáciou v koncentračnom gradiente chloridu cézneho oddelené tak, že molekuly s vyšším obsahom párov AT sú bližšie k osi a s vyšším obsahom párov GC sú bližšie ku dnu skúmavky. Analogicky môže byť rozdelená zmes rôznych typov DNA a/alebo RNA, rovnako ako nukleových kyselín od iných bunkových štruktúr. V iných, špecializovaných prípadoch môže byť touto metódou oddelené inak zhodné molekuly nukleových kyselín s odlišným obsahom ťažších izotopov v dôsledku ich inkorporácie pri vykonaní pokusu alebo diagnostickej operácii.

Chemická analýza

Chlorid cézny sa používa tiež pri precipitačných analytických metódach, kedy totožnosť analytu je určovaná podľa špecifického sfarbenia a mikroskopickej morfológii vzniknutého precipitátu. Medzi inými oblasťami si táto metóda nachádza využitie aj v toxikologických analýzach forenzného lekárstva.

Nešťastie

13. septembra v roku 1987 došlo k nešťastiu v Goiânie (Goiânia v brazílskom štáte Goiás). Vtedy bol z nemocnice ukradnutý 93 gramový kovový kontajner s vysoko rádioaktívnym práškom ¹³⁷CsCl. Neskôr s ním manipulovalo mnoho ľudí, následkom čoho štyria ľudia zomreli a z okolo 112 000 preverovaných podozrivých u 249 z nich bola nájdená značná kontaminácia. Pri dekontaminačnej akcii bola vykonaná skrývka na mnohých miestach (275 nákladných áut rádioaktívneho materiálu), zborené niekoľko kontaminovaných domov. Nešťastie dosiahlo 5. stupeň na medzinárodnej stupnici INES, medzinárodnou agentúrou pre atómovú energiu bolo označené ako jedno z najväčších radiačných nešťastí na svete.
All the Right Reasons

Písanie, nahrávanie

Po skončení turné The Long Road Tour v roku 2004 plánovala skupina oddych. Ale spevák Chad Kroeger začal pracovať na novom materiáli už začiatkom roku 2005. V januári skupina prijala nového bubeníka Daniela Adaira zo skupiny 3 Doors Down, ktorý nahradil Ryana Vikedala. Vo februári skupina začala práce v štúdiu Mountain View Studios, v ktorom bol nahraný aj ich predchádzajúci album The Long Road. Nahrávanie albumu trvalo viac ako pol roka, a bolo dokončené v septembri 2005. Producentom albumu bol Chad Kroeger a Joe Moi. Skupina spolupracovala s Randym Staubom, ktorý robil mixovanie a Tedom Jensenom, ktorý bol zodpovedný za mastering albumu. Medzi pozvanými hosťami na albume bol Billy Gibbons zo skupiny ZZ Top, ktorý sa podieľal na vokáloch a na gitare v dvoch skladbách. V jednej zo skladieb skupina použila gitarové sólo zosnulého gitaristu Dimebaga Darrella. Album zahŕňa 11 skladieb a bonus, novú verziu skladby od skupiny Queen „We Will Rock You“. Jediná pieseň nahraná oveľa skôr, má názov „Next Contestant“. Na albume je jej nová verzia.

Úspech

V prvom týždni od vydania albumu sa predalo 60 000 kópií, príčom prvé miesto zaujal v Kanade. Pre porovnanie, albumu Silver Side Up sa v prvom týždni predalo 43 000 kópií a albumu The Long Road sa predalo 45 000 kópií. V Spojených štátoch sa predalo 6,97 milióna kópií, čo mu dovolilo ostať viac ako 102 týždňov v rebríčku Billboard 200, pričom neklesol pod #30. Album všeobecne dosiahol prvé pozície v rebríčkoch Billboard 200, New Zealand Albums Chart, Canada Albums Chart, UK Albums Chart, Billboard Top Rock Albums, Billboard Top Modern Rock/Alternative Albums a Billboard Top Hard Rock Albums. Vysoké pozície dosiahol takisto v Európe, #2 Austrálii, #4 v Nemecku a Švajčiarsku, #7 v Rakúsku. Album All The Right Reasons je momentálne najpredávanejším albumom skupiny Nickelback. Album bol v septembri 2007 7x platinovo ocenený.
Séez

Poloha

Obec má rozlohu 42,55 km². Najvyšší bod je položený 2 979 m n. m. a najnižší bod 807 m n. m.

Obyvateľstvo

Počet obyvateľov obce je 2 332 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neuillac

Poloha

Obec má rozlohu 10,57 km². Najvyšší bod je položený 66 m n. m. a najnižší bod 28 m n. m.

Obyvateľstvo

Počet obyvateľov obce je 303 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Les Junies

Poloha

Obec má rozlohu 13,06 km². Najvyšší bod je položený 296 m n. m. a najnižší bod 100 m n. m.

Obyvateľstvo

Počet obyvateľov obce je 253 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marina Ivanovna Cvetajevová

Život

Po emigrácii v roku 1919 žila až do začiatku druhej svetovej vojny vo Francúzsku, iba v rokoch 1922–1925 žila v Prahe v Česku. Aj napriek tomu, že bola vydatá za Sergeja Efrona, udržiavala ľúbostnú korešpondenciu s Borisom Pasternakom. Po vypuknutí druhej svetovej vojny sa rozhodla vrátiť do Ruska. Režim ju však stále prenasledoval a bola poslaná na odľahlý vidiek ako pomocná sila v domácnosti. Dva roky po návrate do vlasti spáchala samovraždu.
Ellon

Poloha

Obec má rozlohu 6,73 km². Najvyšší bod je položený 91 m n. m. a najnižší bod 45 m n. m.

Obyvateľstvo

Počet obyvateľov obce je 408 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Saussaye

Poloha

Obec má rozlohu 3,53 km². Najvyšší bod je položený 149 m n. m. a najnižší bod 73 m n. m.

Obyvateľstvo

Počet obyvateľov obce je 1 915 (2009).
Nasledujúci graf zobrazuje vývoj počtu obyvateľov v obci.
Zdroje: INSEE